Trondheim 10. november 2019

**Protokoll ekstraordinært kretsstyremøte -møte nr 22 2018-2020**

Tilstede: Gjennomført elektronisk hvor alle ga skriftlig tilbakemelding innen tidsfrist

Sted: Gjennomført elektronisk (E-post)

Tid: Sakspapir utsendt 6. november 2019 og svarfrist 9. november 2019.

**Saksliste ekstraordinært kretsstyremøte-møte nr. 22 2018-2020**

Sak 124/18-20 Samarbeidsavtale SIAT/NTNU-Trøndelag idrettskrets

**Kommentar til innkallingen:**

Ingen

**Kommentar til sakslista:**

Ingen

**Trøndelag idrettskrets**

Tore Rømo

Møteleder

# Sak 124/18-20 Samarbeidsavtale SIAT/NTNU-Trøndelag idrettskrets

**Saksvedlegg**

1. Forslag samarbeidsavtale

**Saksfremlegg**

Bakgrunnen for dette er at «Gode idrettsanlegg»(GIA) som er en egen aktiv hjemmeside/kompetanseplattform hvor de har ressurser som jobber daglig med både vedlikehold, oppdatering og utvikling.

I dag har de to ressurser avsatt gjennom bevilgning KUD/NTNU til dette arbeidet. Det har vært kostnadskutt i NTNU systemet, men samtidig avsetninger til å ferdigstille/utvikle pågående aktiviteter.

Forslag til organisering:

* Det inngås en avtale med TrIK om videre utvikling av GIA, samt at vi får også bistand i vårt utredningsarbeide for Regionalt Kompetansesenter IdrettsAnlegg(RKIA) som vil pågå i 2020.
* TrIK skaffer til veie ressurs som vil gjøre dette arbeidet og ettersom denne ressurser Anna Cecilie Heistad allerede er i denne jobben i dag så videreføres hun da men da fra oss
* Anna vil kun ha et tidsbegrenset engasjement(se vedlegg) med de definerte oppgavene. NTNU/SIAT dekker alle lønnskostnader inkl sosiale kostnader
* NTNU/SIAT dekker ALLE kostnader inkl kontorplass(blir ved NTNU) og tekniske verktøy og lisenser.

**Organisasjonssjefens forslag til vedtak:**

Ovennevnte Samarbeidsavtale inngås med de forutsetninger som ligger i vedlagte avtaleforslag(vedlegg a).

**Vedtak:**

**Som innstilling.**

**Vedtaket var enstemmig.**